
ОТНОСНО: Проект за бюджет на Община Земен за 2015 година
УВАЖАЕМИ СЪВЕТНИЦИ,

С настоящите указания се определят основните насоки за съставянето и изпълнението на бюджета на Община Земен за 2015 година, във връзка с разпоредбите на ЗДБРБ за 2015г и на Постановление № 8 на Министерския съвет от 16.01.2015г за изпълнение на държавния бюджет на Република България за 2015г

С чл. 50 от ЗДБРБ за 2015 год. са приети размерите на бюджетните взаимоотношения между централния бюджет и бюджета на Община Земен за 2015год. под формата на: 
· Обща субсидия за делегираните от държавата дейности –816433лв., разпределена по функции:
· Общи държавни служби – 





369 900 лв.

· Отбрана и сигурност – 





 
  67 360 лв.

· Образование – 







291 962 лв.

· Здравеопазване – 




  
             17 811 лв.

· Почивно дело, култура и религиозни дейности – 

  
  69 400 лв.

· Трансфер за местни дейности (обща изравнителна субсидия, трансфер за зимно поддържане и снегопочистване на общински пътища) – 
347 000 лв.
· Целева субсидия за капиталови разходи – 

252 300 лв.
Бюджетът на общината  се съставя, приема и изпълнява по ред, определен от общинския съвет в приетата от него наредба по реда на чл.82, ал.1 и чл.94, ал.1 от ЗПФ.

На основание чл. 94, ал.3 от ЗПФ с решението за приемане на бюджета на общината общинският съвет одобрява и:

-максималният размер на новите задължения за разходи, които могат да бъдат натрупани през годината по бюджета на общината, като наличните към края на годината задължения не могат да надвишат 5 на сто от средногодишния размер на отчетените разходи за последните четири години.

- максималният размер на ангажиментите за разходи, които могат да бъдат поети през годината по бюджета на общината, като наличните към края на годината поети ангажименти не могат да надвишат 30 на сто от средногодишния размер на отчетените разходи за последните четири години.

-размера на просрочените задължения,които ще бъдат разплатени от бюджета за текущата година.

-размера на просрочените вземания, които се предвижда да бъдат събрани през бюджетната година.

-лимита за поемане на нов общински дълг, максимален размер на общинския дълг и на общинските гаранции към края на бюджетната година, съгласно чл. 39 от ЗПФ.

-разчет за капиталови разходи, включващи всички източници за финансиране.

-план-график за разплащане на просрочените задължения.

-индикативен годишен разчет за сметките за средствата от Европеиския съюз съгласно чл.144 от ЗПФ.

-актуализирана бюджетна прогноза за периода 2015-2017 година.

Съгласно чл.11, ал.13 от ЗПФ ПРБ упражнява контрол върху процесите по планирането, съставянето, изпълнението и отчитането на бюджетите на разпоредителите от по-ниска степен.
      І.  ПРИХОДИ
На основание чл.45, ал.1, т.1 от ЗПФ общинският бюджет включва приходи от:
а) местни данъци;

б) такси;

в) услуги и права предоставяни от общината;

г) разпореждане с общинска собственост;

д) глоби и имуществени санкции;

е) лихви и неустойки;

ж) други постъпления;

з) помощи и дарения.

Собствените приходи от училищата, прилагащи системата на делегирани бюджети се планират от съответните директори. Тези средства може да постъпват директно по банковата сметка на съответното училище или по бюджетната сметка на общината, след което им се предоставят.

Събраните в брой приходи се внасят своевременно по съответните банкови сметки на общината.,
       ІІ. БЮДЖЕТНИ ВЗАИМООТНОШЕНИЯ
На основание чл.52 от ЗПФ бюджетните взаимоотношения на общинския бюджет с централния бюджет включват:

1. ТРАНСФЕРИ ЗА:

А) обща субсидия за финансиране на ДДД;

Б) местни дейности, включително обща изравнителна субсидия;

В) целева субсидия за капиталови разходи;

Г) други целеви разходи;

Д) финансови компенсации от държавата. 

2.  ВРЕМЕННИ БЕЗЛИХВЕНИ ЗАЕМИ:
Съгласно чл.52, ал.2 от ЗПФ в общинския бюджет се включват и бюджетните взаимоотношения с други бюджети и сметки за средства от Европейския съюз. 

За делегираните от държавата дейности в този раздел се посочва:

· Общата субсидия за ДДД по чл. 50 от  ЗДБРБ за 2015 година;
· Средствата за ЦС за КР, приета с чл. 50 от ЗДБРБ за 2015 год., които са предвидени за финансиране на обекти в ДДД.

За местните дейности в раздела се посочват:

· Обща изравнителна субсидия и трансфер за зимно поддържане и снегопочистване на общински пътища;

· Размерът на средствата от ЦС за КР, които са предвидени за финансиране на обекти в местните дейности.

               ІІІ. РАЗХОДИ
В съответствие с чл.45, ал.1, т.2 от ЗПФ о бщинският бюджет включва разходи  за делегирани от държавата и за местни дейности, както и във функционален разрез съгласно ЕБК, за:

· Персонал;

· Издръжка;

· Лихви;

· Помощи и обезщетения за домакинствата;

· Текущи субсидии;

· Капиталови разходи.

Бюджетните кредити за ДД не могат да бъдат по-ниски от определените с чл. 50,  и в приложение № 7 към чл. 51 от ЗДДРБ за 2015 година, а именно:

· Общи държавни служби – 




369 900 лв.

· Отбрана и сигурност – 




  67 360 лв.

· Образование – 





291 962 лв.

· Здравеопазване – 





  17 811 лв.

· Почивно дело, култура и религиозни дейности – 
  69 400 лв.

ДДД се финансират съгласно показателите, определени в РМС № 633 от 2014год. приемане на стандарти за ДДД през 2015 година с натурални и стоиностни показатели, изменено и допълнено с Решение № 801 на МС от 2014г.
Реализираните в края на годината икономии на средствата за финансиране на ДДД остават като преходен остатък по бюджета на общината и се използват за финансиране на същите дейности. Преходните остатъци на звената от системата на Народната просвета, които прилагат системата на делегиран бюджет,  се възстановяват по бюджета на разпоредителя в срок до 31.01.2015 год.

Реализираните в края на годината икономии от средствата за финансиране на местните дейности остават като преходен остатък по бюджета на общината и се използват за финансиране съгласно решение на общинския съвет.

Съгласно чл. 53 от ПМС № 8 От 2015 година неусвоените средства от целеви  субсидии за капиталови разходи  и целеви трансфери по бюджета на Община Земен през 2014 година се разходват за същата цел до края на 2015 год. за сметка на предходните остатъци.

I. ПЛАНИРАНЕ И ОТЧИТАН НА РЗХОДИТЕ ПО ФУНКЦИИ –приложение № 3
1. Функция „Общи държавни служби“
Делегирани от държавата дейности

Дейност 122 „Общинска администрация“

В рамките на средствата, определени за общинска администрация в ЗДБРБ за 2015 год., кметовете определят индивидуалните възнаграждения на служителите в администрацията.


Местни дейности

Предвиждат се и се отчитат разходите за издръжка и възнагражденията на председателя на общинския съвет и общинските съветници, средствата за издръжка на общинска администрация. Разходите за представителни цели на общината се определят от съответният общински съвет.

2. Функция „Отбрана и сигурност“

Дейност 239 „Други дейности по вътрешната сигурност“

В рамките на определените средства по стандарти за: местните комисии за борба срещу противообществените прояви на малолетни и непълнолетни, обществени възпитатели.

В тази дейност се планират и отчитат разходите за издръжка за детска педагогическа стая, районни полицейски инспектори.

Дейност 282 „Отбранително-мобилизационна подготовка, поддържане на запаси и мощности“

В рамките на определените средства по стандарти за денонощни оперативни дежурни се определя от числеността на персонала и се разпределят разходите за персонал, други нормативно признати разходи на денонощните оперативни дежурни и издръжка.
В дейност 283 „Превантивна дейност за намаляване на вредните последици от бедствия и аварии“ и дейност 284 „Ликвидиране на последици от стихийни природни бедствия и аварии“ се отчитат средствата, предоставени по решения на МКВПМС.

В дейност 285 „Доброволни формирования за защита при бедствия“ се отчитат средствата за доброволни формирования в изпълнение на чл.42 и чл. 43 от Закона за защита при бедствия и по реда на Наредбата за условията, реда  за получаване и размерите на възнагражденията на доброволците съгласно ПМС № 143 от 2008 г.

3. Функция „Образование“

  
В дейност 311 „ЦДГ и ОДЗ“ се планират и отчитат средствата за обучението и възпитанието на децата от 1 год. до 6 год. по стандартите за: дете в яслена група към ОДЗ, дете от 3 год. до 4 год. и дете в подготвителна група на 5 год. и 6 год.  в ЦДГ и ОДЗ. Първите два стандарта включват разходите за персонал, за квалификация на педагогическия персонал и средствата по ЗЗБУТ. Стандарт за дете в подготвителна група включва разходите за персонал и за издръжка: средствата за осигуряване условия за обучението и възпитанието на децата, за квалификация на педагогическия персонал и по ЗЗБУТ.

В дейност 337 „Извънучилищни дейности“ се планират и отчитат разходите на извънучилищните педагогически учреждения и част от издръжката – средства по ЗЗБУТ и за квалификация на педагогическия персонал.

В дейност 322 „Общообразователни училища“  се планират и отчитат разходите по стандартите за ученик. Директорът на училището може да извършва компенсирани промени по плана на приходите и разходите. За промените се уведомява първостепенния разпоредител с бюджетни кредити.
В стандартите по образование не се включват средствата за стипендии на учениците, за учебници и учебни помагала за децата от подготвителните групи и за учениците до VII клас, за закрила на децата с изявени дарби, за безплатен превоз на учениците до 16-годишна възраст, за компенсиране на част от транспортните разходи на педагогическия персонал, за финансиране на здравни кабинети в училищата и детски градини, за спорт за всички.
В дейност 389 „Други дейности по образованието“ се планират и отчитат средствата за безплатен превоз на ученици до 16-годишна възраст, включително разходите за ученическите автобуси – за възнаграждения на шофьорите, гориво, винетки, застраховки и други.

Местни дейности

В дейност 311 „ЦДГ и ОДЗ“ се планират и отчитат разходите в ЦДГ за поддръжка, включително храната на децата.

В дейност 336 „Столове“ се планират и отчитат разходите за дейността на столовете.

4. Функция „Здравеопазване“

Делегирани от държавата дейности
В дейност 437 „Здравен кабинет в детски градини и училища“ в рамките на средствата по стандарти се планират и отчитат средствата за заплати, осигурителни вноски от работодателя и издръжка на кабинетите.
Местни дейности

В дейност 469 „Други дейности по здравеопазването“ се планират и отчитат направените разходи на предоставените за ползване помещения на джипита в сградата на поликлиника гр. Земен.
5. Функция „Социално осигуряване, подпомагане и грижи“
Местни дейности

В дейност 524 „Домашен социален патронаж“ се планират и отчитат разходите само за този вид дейност.

В дейност 525 „Клубове на пенсионера, инвалида и други“ се планират и отчитат разходите за клубове, а в дейност 532 „Програми за временна заетост“ – разходите за издръжка по програмата.

В дейност 589 „Други служби и дейности по социалното осигуряване, подпомагане и заетостта“ се планират и отчитат разходите за трапезарии и други социални услуги.

6. Функция „Почивно дело, култура, религиозни дейности“

Делегирани от държавата дейности

В дейност 713 „Спорт за всички“ се отчитат целевите средства за подпомагане на физическото възпитание и спорта, предоставени на общините за общинските детски градини и училищата по реда на ПМС № 129/11.07.2000г. за определяна на минимални диференцирани размери на паричните средства за физическо възпитание и спорт.
7. Дейност 738 „Читалища“

Субсидията по бюджета на общината за читалищна дейност се разпределя между читалищата на територията на общината от комисия, съгласно разпоредбите на чл. 23, ал. 1 от Закона за народните читалища.

Местни дейности

8. Група „Физическа култура и спорт“

На основание чл. 59, ал. 2 от Закона за физическото възпитание и спорта, по решение на общинския съвет, общините могат да подпомагат със средства от собствени приходи спортни организации, чиито седалища и дейности са на разходите се определя с решението за приемане на бюджета.
Група „Култура“

В дейност 745 „Обредни домове и зали“ по § 42-14 „Обезщетения и помощи по решение на общинския съвет“ се отчитат предвидени с решение средства за подпомагане разходите за погребения с източник на финансиране имуществени данъци, такси, неданъчни и други общински приходи. Помощта се предоставя за самотни, без близки и роднини, бездомни, безпризорни лица. 

9. Функция „Жилищно строителство, благоустройство, комунално стопанство и опазване на околната среда“
Местни дейности

Разходите, свързани с изграждането, ремонта и поддържане на уличната мрежа, включително и на прилежащите й тротоари, площадно пространство и други, следва да се планират и отчитат в дейност 606 „Изграждане, ремонт и поддържане на уличната мрежа“.
Във връзка със задължението на кметовете на общини съгласно чл. 6, ал. 3 от Закона за енергетиката да осигуряват изграждането, експлоатацията, поддържането и развитието на мрежите и съоръженията за външно осветление на територията на общината за имоти общинска собственост в дейност 604 „Осветление на улици и площади“ за планират и отчитат разходите за улично осветление.
В тази функция се отчитат и разходите свързани с уличните чешми, озеленяване, чистота, пречистване на отпадъчни води, управление на дейностите по отпадъци, други дейности по опазване на околната среда.

10. Функция „Икономически дейности и услуги“ 

Средствата от целевата субсидия за капиталови разходи, предназначени за изграждане и основен ремонт на общински пътища, следва да се планират и отчитат в дейност 832 „Служби и дейности по поддържане, ремонт и изграждане на пътища“.
 ІV. КАПИТАЛОВИ РАЗХОДИ

Съгласно чл. 52, от ЗДБРБ за 2015 година, общината следва да разпредели за капиталови разходи сумата 252 300 лв.

Съгласно разпоредбата на чл. 94, ал. 3, т. 8, общинският съвет одобрява и индикативен годишен разчет за сметките за средствата от Европейския съюз.

Извънбюджетните сметки на общините за средствата от ЕС и по други международни програми и договори се считат за сметки за средства от ЕС. За тях се съставят, утвърждават и актуализират разчети по реда на чл. 144 от ЗПФ.

Разчетите за сметките за средствата от ЕС на общините се изготвят от кмета на общината и се утвърждават от общинския съвет.

Определящо значение за доброто изпълнение на бюджета имат взаимоотношението между: общинския съвет и кмета и неговата администрация, общината и второстепенните разпоредители и местната общност.

КМЕТ:

                               /ДИМИТЪР СОТИРОВ/

